stanford-oval/wikipedia huggingface dataset:
ลำดับเหตุการณ์สงครามโลกครั้งที่สอง (1941)
กรกฎาคม

1: กองทัพเยอรมันยึดครองกรุงรีกา เมืองหลวงของลัตเวีย ระหว่างทางไปโจมตีนครเลนินกราด
3: สตาลินประกาศ "นโยบายเผาให้ราบ"
5: กองทัพเยอรมันเคลื่อนทัพถึงแม่น้ำดไนเปอร์
7: ไอซ์แลนด์ถูกยึดครองโดยสหรัฐอเมริกา
8: ยูโกสลาเวียถูกผนวกเข้ากับประเทศต่าง ๆ ที่เป็นฝ่ายนิยมอักษะ
8: กองทัพเยอรมันแบ่งเลนินกราดออกจากส่วนที่เหลือของสหภาพโซเวียต
8: อังกฤษและสหภาพโซเวียตลงนามในข้อตกลงป้องกันร่วมกัน โดยให้สัตยาบันว่าจะไม่ลงนามในสนธิสัญญาสันติภาพแยกต่างหากกับเยอรมนี
10: กองทัพแพนเซอร์ยึดเมืองมินสค์ และเปิดทางไปสู่ยูเครน
12: กองกำลังวิชีฝรั่งเศสยอมจำนนในซีเรีย
13: ได้มีการลุกฮือขึ้นในมอนเตเนโกรเพื่อต่อต้านฝ่ายอักษะ หลังจากเกิดการลุกฮือของพวกนิยมกษัตริย์ในเซอร์เบีย
15: กองทัพแดงโจมตีโต้แถบเลนินกราด
25: อิหร่านถูกยึดครองโดยอังกฤษและสหภาพโซเวียต
28: กองทัพญี่ปุ่นยึดครองอินโดจีนของฝรั่งเศส
สิงหาคม

1: สหรัฐอเมริกาประกาศห้ามส่งน้ำมันให้แก่ญี่ปุ่น
5: ทหารโซเวียตถูกล้อมโดยทหารเยอรมันที่สโมเลนสก์ และจับเชลยศึกได้กว่า 300,000 นาย เมืองโอเรลถูกยึด
6: เยอรมนียึดเมืองสโมเลนสก์
6: รัฐบาลอังกฤษและสหรัฐอเมริกาเตือนญี่ปุ่นไม่ให้รุกรานไทย
9: กฎบัตรแอตแลนติกได้รับการลงนาม
12: ฮิตเลอร์ย้ายกำลังบางส่วนจากกองทัพกลุ่มกลางไปช่วยกองทัพกลุ่มเหนือและกองทัพกลุ่มใต้
22: กองทัพเยอรมันเคลื่อนประชิดนครเลนินกราด ประชาชนรีบสร้างเครื่องกีดขวางข้าศึก
25: กองทัพอังกฤษและกองทัพโซเวียตรุกรานอิหร่านเพื่อยึดครองแหล่งน้ำมันอบาดาน และทางรถไฟสายสำคัญซึ่งสามารถขนส่งทรัพยากรน้ำมันให้แก่สหภาพโซเวียตได้
27: เครื่องอินิกมาอีกเครื่องหนึ่งถูกยึด
กันยายน

1: ด้วยความช่วยเหลือจากกองทัพฟินแลนด์ เลนินกราดถูกตัดขาดออกจากโลกภายนอก
5: เยอรมนียึดครองเอสโตเนีย
8: การปิดล้อมเลนินกราดเริ่มต้นขึ้น
10: กองทัพเยอรมันล้อมเคียฟ
19: กองทัพเยอรมันยึดเคียฟ สหภาพโซเวียตสูญเสียทหารจำนวนมากในการป้องกันนคร
ตุลาคม

2: ปฏิบัติการไต้ฝุ่น: กองทัพกลุ่มกลางของเยอรมนีเริ่มการโจมตีกรุงมอสโกเต็มขั้น นายพลเกออร์กี จูคอฟเป็นผู้บัญชาการกองทัพโซเวียตป้องกันกรุงมอสโก
3: มหาตมะ คานธีเริ่มการต่อต้านการปกครองของอังกฤษในอินเดีย
8: ในการรุกรานไปทางตอนใต้ของสหภาพโซเวียต กองทัพเยอรมันไปถึงทะเลอซอฟและสามารถยึดเมืองมาริอูพอล
14: อุณหภูมิที่ลดลงอย่างกะทันหัน ทำให้เกิดหิมะตกที่แนวหน้ามอสโก ทำให้รถถังเยอรมันใช้การไม่ได้
16: รัฐบาลโซเวียตย้ายไปยังเมืองคุยบีเชฟ ริมฝั่งแม่น้ำโวลกา แต่สตาลินยังคงอยู่ในกรุงมอสโก ส่วนประชาชนในกรุงมอสโกเตรียมสร้างกับดักรถถังเพื่อรับมือกับกองทัพเยอรมัน
18: กองกำลังเสริมของกองทัพแดงจากไซบีเรียเดินทางมาถึงกรุงมอสโก
18: นายพลฮิเดกิ โตโจ เป็นนายกรัฐมนตรีคนที่ 40 ของญี่ปุ่น
19: กรุงมอสโกอยู่ภายใต้กฎอัยการศึก
21: กองทัพนิวซีแลนด์ยกพลขึ้นบกในอียิปต์และยึดค่ายคาพุสโซ่
21: การเจรจาระหว่างสหรัฐอเมริกาและญี่ปุ่นมีทีท่าว่าจะประสบความล้มเหลว
22: เมืองรอสตอฟ-ดอน-วอนถูกยึดครองโดยกองทัพเยอรมัน
23: เกิดการรบครั้งใหญ่ในลิเบีย รอมเมลพยายามต่อต้าน "ปฏิบัติการนักรบศักดิ์สิทธิ์" ใกล้กับเมืองโทรบรุค
24: เมืองคาร์คอฟถูกยึดครองโดยกองทัพเยอรมัน
26: กองทัพอิตาลีกองสุดท้ายยอมจำนนในเอธิโอเปีย
27: กองทัพกลุ่มใต้เคลื่อนทัพไปจนถึงเมืองซาเวสโตปอล ในคาบสมุทรไครเมีย แต่กองทัพเยอรมันไม่มีรถถังในการบุก
30: ประธานาธิบดีโรสเวลต์อนุมัติเงินกว่า 1 พันล้านดอลล่าร์สหรัฐตามนโยบายให้เช่า-ยืม ให้แก่สหภาพโซเวียต
พฤศจิกายน

3: กองทัพเยอรมันยึดเมืองเคิร์สก์
6: ผู้นำโซเวียต โจเซฟ สตาลิน กล่าวคำปราศรัยต่อประชาชนโซเวียตเป็นครั้งที่สองระหว่างการปกครองนานสามทศวรรษของเขา
12: ยุทธการแห่งมอสโก: อุณหภูมิใกล้กรุงมอสโกลดต่ำลงถึง -12 °C ทหารสกีถูกส่งออกไปโจมตีกองทัพเยอรมัน
18: ปฏิบัติการนักรบศักดิ์สิทธิ์: กองทัพอังกฤษเคลื่อนทัพข้ามลิเบีย และสามารถปลดปล่อยการปิดล้อมโทรบรุคได้ชั่วคราว
22: อังกฤษยื่นคำขาดให้ฟินแลนด์ยกเลิกสถานะสงครามกับสหภาพโซเวียต หรืออาจต้องเผชิญหน้ากับฝ่ายสัมพันธมิตร
24: สหรัฐอเมริกาอนุมัตินโยบายให้เช่า-ยืมให้แก่ฝรั่งเศสเสรี
24: กองทัพเยอรมันรุกเข้าไปในอียิปต์เป็นระยะทางกว่า 15 กิโลเมตร
26: ญี่ปุ่นส่งเรือรบ 33 ลำ เรือสนับสนุนและเรือบรรทุกเครื่องบินอีก 6 ลำมุ่งหน้าจากญี่ปุ่นมายังหมู่เกาะฮาวาย คำขาดในจดหมายฮูลถูกส่งไปยังญี่ปุ่น
ธันวาคม

3: การเกณฑ์ทหารของอังกฤษครอบคลุมชายทุกคนที่มีอายุระหว่าง 18-50 ปี ส่วนหญิงจะถูกจัดสรรเข้าสู่หน่วยดับเพลิงหรือกองกำลังสนับสนุนการรบ
5: กองทัพเยอรมนีอยู่ห่างจากกรุงมอสโก 11 ไมล์ กองทัพโซเวียตตีโต้ในช่วงที่เกิดพายุหิมะครั้งใหญ่; สหราชอาณาจักรประกาศสงครามกับฟินแลนด์
7: ญี่ปุ่นโจมตีไทย มาลายา และโจมตีทางอากาศที่เพิร์ลฮาร์เบอร์ เกาะกวม เกาะเวก; ญี่ปุ่นประกาศสงครามต่อสหรัฐอเมริกาและสหราชอาณาจักร; นอกจากนี้ ฮ่องกง สิงคโปร์ ฟิลิปปินส์และเซี่ยงไฮ้ถูกโจมตีทางอากาศด้วยเช่นกัน; แคนาดาประกาศสงครามกับญี่ปุ่น; สำนักงานยุทธศาสตร์ได้สร้างพันธมิตรกับโฮจิมินห์และกองโจรเวียดมินห์
7: "กฤษฎีการาตรีและหมอก" ของเยอรมนีมีผลบังคับใช้ มีจุดประสงค์เพื่อกำจัดการต่อต้านลัทธินาซีในยุโรปตะวันตก
8: สหรัฐอเมริกา สหราชอาณาจักร เนเธอร์แลนด์และนิวซีแลนด์ประกาศสงครามต่อญี่ปุ่น; กองทัพญี่ปุ่นยึดหมู่เกาะกิลเบิร์ต
ประธานาธิบดีโรสเวลต์ประกาศสงครามกับญี่ปุ่น
ประธานาธิบดีแห่งสหรัฐอเมริกา แฟรงกลิน ดี. โรสเวลต์ประกาศสงครามกับจักรวรรดิญี่ปุ่น เพื่อตอบโต้ในกรณีถูกโจมตีที่เพิร์ลฮาร์เบอร์ - 8 ธันวาคม 1941
9: จีนและออสเตรเลียประกาศสงครามต่อญี่ปุ่น
11: เยอรมนีและอิตาลีประกาศสงครามต่อสหรัฐอเมริกา สหรัฐอเมริกาประกาศสงครามตอบ; กองทัพสหรัฐอเมริกาสามารถขับไล่การยกพลขึ้นบกที่เกาะเวค; ญี่ปุ่นรุกรานพม่า
12: โรมาเนียและบัลแกเรียประกาศสงครามต่อสหรัฐอเมริกาและสหราชอาณาจักร สหรัฐอเมริกาและสหราชอาณาจักรประกาศสงครามตอบ; อินเดียประกาศสงครามต่อญี่ปุ่น
13: ฮังการีประกาศสงครามต่อสหรัฐอเมริกาและสหราชอาณาจักร สหรัฐอเมริกาและสหราชอาณาจักรประกาศสงครามตอบ
15: กองทัพเยอรมันล่าถอยไปยังแนวกาซาลา
16: ญี่ปุ่นรุกรานเกาะบอร์เนียว
16: การรุกกรุงมอสโกหยุดชะงักลงอย่างสมบูรณ์
17: ยุทธการแห่งซาเวสโตปอลเริ่มต้น
18: ญี่ปุ่นยกพลขึ้นบกบนเกาะฮ่องกง
19: ฮิตเลอร์ขึ้นเป็นผู้บัญชาการทหารสูงสุดแห่งกองทัพเยอรมัน
25: ฮ่องกงยอมจำนนต่อกองทัพญี่ปุ่น
28: พลร่มญี่ปุ่นถูกส่งไปยังเกาะสุมาตรา
วัดศรีสินมา

| วัดศรีสินมา |
| --- | --- |

ที่ตั้ง: ตำบลสวนส้ม อำเภอบ้านแพ้ว จังหวัดสมุทรสาคร
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อพรหมมุนี
เจ้าอาวาส: พระครูสังฆรักษ์สิทธิพร ชตงกโร
 สถานีย่อยพระพุทธศาสนา
วัดศรีสินมา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนส้ม อำเภอบ้านแพ้ว จังหวัดสมุทรสาคร
วัดศรีสินมาตั้งเมื่อวันที่ 24 มกราคม พ.ศ. 2541 โดยมี นายเท่ง นางอับและนายไพบูลย์ สินมา เป็นผู้บริจาคที่ดิน ผู้ดำเนินก่อสร้างวัดคือ นายสุข แสงอินทร์ นายสอน สนามชัย นายกร ทองกำพร้า นายฟ้อน ทองกำพร้า นายอ่อน ทองกำพร้า และนายสำรอง เบานิด ได้ชักชวนราษฎรบ้านสวนส้มร่วมกันบริจาคทรัพย์สร้างเสนาสนะ เพื่อใช้เป็นที่พักสงฆ์และบำเพ็ญกุศล และผู้ดำเนินการขออนุญาตสร้างวัดคือ นายอุทัย บุญมีรอด นายบุญส่ง พงษ์สวัสดิ์ เป็นไวยาวัจกรและนายจำลอง แทนเจ็ดริ้ว เป็นกรรมการวัด เจ้าอาวาสรูปปัจจุบัน คือ พระครูสังฆรักษ์สิทธิพร ชตงกโร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2541
อาคารและเสนาสนะ ได้แก่ อุโบสถซึ่งภายในประดิษฐานพระประธาน ขนาดหน้าตัก 116 นิ้ว ความสูงตั้งแต่ฐานถึงยอดเกศเปลวเพลิงมีขนาดความสูง 179 นิ้ว กุฏิสงฆ์ จำนวน 4 หลัง เป็นอาคารครึ่งตึกครึ่งไม้ 3 หลัง และตึก 1 หลัง วิหาร กว้าง 3.20 เมตร ยาว 7.20 เมตร เป็นอาคารคอนกรีตเสริมเหล็ก ทรงไทย สร้างเมื่อ พ.ศ. 2542 ซึ่งภายในประดิษฐานพระประธานนามว่า หลวงพ่อพรหมมุนี เนื้อหินทรายแดง สันนิษฐานว่าเป็นพระพุทธรูปสมัยอู่ทอง ศาลาอเนกประสงค์ กว้าง 9.20 เมตร ยาว 21.50 เมตร สร้างเมื่อ พ.ศ. 2535 เป็นอาคารครึ่งตึกครึ่งไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ฌาปนสถาน 1 หลัง กุฏิอุบาสิกา 1 หลัง หอกลองไม้ 1 หลัง หอระฆังทรงไทย 1 หลัง และศาลาพักร้อน 1 หลัง
สถาบันรัชต์ภาคย์

| --- | --- |
อธิการบดี: ผศ.ดร.ราชวิกรม อาทิตย เจริญรัชต์ภาคย์
ผู้ศึกษา: 328 คน (2566)
ที่อยู่: 68 ซ.รามคำแหง 21 (แยกนวศรี 10) แขวงพลับพลา เขตวังทองหลาง 10310, กรุงเทพมหานคร, ประเทศไทย
เว็บไซต์: www.rajapark.ac.th
สถาบันรัชต์ภาคย์ เป็นสถาบันอุดมศึกษาเอกชนในประเทศไทย ก่อตั้งขึ้นเมื่อปี พ.ศ. 2536 ในชื่อ "วิทยาลัยรัชต์ภาคย์" และเปลี่ยนประเภทเป็น "สถาบันรัชต์ภาคย์" ในปี พ.ศ. 2553
ประวัติ

สถาบันรัชต์ภาคย์ ก่อตั้งโดยได้รับอนุญาตให้จัดตั้งสถาบันอุดมศึกษาเอกชน ในนาม “วิทยาลัยรัชต์ภาคย์” เมื่อวันที่ 29 เมษายน พ.ศ. 2536 โดยนายเกริกชัย เจริญรัชต์ภาคย์ ต่อมา ได้รับอนุญาตให้เปลี่ยนสถานะเป็น “สถาบันรัชต์ภาคย์” เมื่อวันที่ 12 พฤษภาคม พ.ศ. 2553 ตั้งอยู่เลขที่ 68 ถนนรามคําแหง 21 แขวงวังทองหลาง เขตวังทองหลาง กรุงเทพมหานคร
สถาบันรัชต์ภาคย์ ดำเนินการสอนในคณะต่างๆ ได้แก่ คณะบริหารธุรกิจ คณะวิศวกรรมศาสตร์ คณะศิลปศาสตร์ คณะรัฐศาสตร์และรัฐประศาสนศาสตร์ ทั้งระดับปริญญาตรี และระดับปริญญาโท รวมทั้งการศึกษาทางไกลทางอินเตอร์เน็ต
ปัจจุบันมี ผู้ช่วยศาสตราจารย์ ดร.ราชวิกรม อาทิตย เจริญรัชต์ภาคย์ เป็นอธิการบดี และมีศาสตราจารย์ ดร.โกวิทย์ โปษยานนท์ เป็นนายกสภาสถาบัน
คณะ

สถาบันรัชต์ภาคย์ จัดการศึกษา 4 คณะ 1 บัณฑิตวิทยาลัย ได้แก่
คณะบริหารธุรกิจ
การตลาด
การบัญชี
การจัดการ
คอมพิวเตอร์ธุรกิจ
การจัดการการท่องเที่ยว
คณะศิลปศาสตร์
การบริหารการศึกษา
ศิลปการจัดการ
ภาษาอังกฤษธุรกิจ
ศาสตร์แห่งภูมิปัญญาสร้างสรรค์เพื่อการจัดการ (หลักสูตรนานาชาติ)
คณะรัฐศาสตร์และรัฐประศาสนศาสตร์
รัฐประศาสนศาสตร์
รัฐศาสตร์
กฎหมายอิสลาม
คณะวิศวกรรมศาสตร์
วิศวกรรมเครื่องกล
วิศวกรรมอุตสาหการ
บัณฑิตวิทยาลัย
วิทยาเขต

ปัจจุบันสถาบันรัชต์ภาคย์ มีการจัดตั้งวิทยาเขต 1 แห่ง คือ วิทยาเขตยะลา และเคยจัดการศึกษานอกสถานที่ตั้งในพื้นที่จังหวัดนครศรีธรรมราช นราธิวาส และลพบุรี
สงครามล่ามนุษย์กลายพันธุ์ ฤดูกาลที่ 1

ฤดูกาลของรายการโทรทัศน์
| สงครามล่ามนุษย์กลายพันธุ์ ฤดูกาลที่ 1 The Gifted (season 1) |
| --- | --- |
ฤดูกาลที่ 1
นำแสดง:   สตีเฟน โมเยอร์  เอมี่ แอคเคอร์  ฌอน เทล  นาตาลี อลีน ลินด์  เพอร์ซี ไฮเนส-ไวต์  โคบี เบลล์  เจมี ชอง  แบลร์ เรดฟอร์ด  เอมมา ดูมอนต์ 
ประเทศ: สหรัฐอเมริกา
จำนวนตอน: 13
การออกอากาศ
เครือข่าย: Fox (สหรัฐอเมริกา) โมโน 29 (ไทย)
ออกอากาศ: 2 ตุลาคม ค.ศ. 2017 (2017-10-02) (สหรัฐอเมริกา) 7 พฤษภาคม ค.ศ. 2017 (2017-29-07) (ไทย) – 15 มกราคม ค.ศ. 2018 (2018-01-15) (สหรัฐอเมริกา)
สงครามล่ามนุษย์กลายพันธุ์ ฤดูกาลที่ 1 (อังกฤษ: The Gifted Season 1) เป็นละครโทรทัศน์ทริลเลอร์ภาคที่ 1 ในละครชุด สงครามล่ามนุษย์กลายพันธุ์ ซึ่งมีเค้าโครงเรื่องมาจากหนังสือการ์ตูนของมาร์เวลคอมมิกส์ เรื่อง เอ็กซ์เมน ออกอากาศทางช่อง Fox ในสหรัฐอเมริกา ตั้งแต่วันที่ 25 กันยายน ค.ศ. 2016 เป็นตอนแรก ส่วนในไทยจะออกอากาศทางช่อง โมโน 29 และเมื่อละครซีรีส์เรื่องนี้ออกอากาศจบลง ละครเรื่องนี้ออกอากาศต่อจากละครเรื่อง แก๊งมือปราบพิฆาตทรชน ฤดูกาลที่ 2 และเมื่อละครซีรีส์เรื่องนี้ออกอากาศจบลง ละครเรื่องต่อไปที่ออกอากาศต่อคือ พยัคฆ์ร้ายระห่ำโลก ฤดูกาลที่ 2
เนื้อเรื่องย่อ

ครอบครัวหนึ่งที่ทำงานให้รัฐบาล ก่อนที่พวกเขาค้นพบว่าลูกๆของพวกเขามีความสามารถที่แปลกประหลาด  และกลายเป็นพวกมิวแตนท์หรือมนุษย์กลายพันธุ์ พวกเขาจึงได้ตัดสินใจเข้าร่วมชุมชนใต้ดินของเหล่ามิวแตนท์เพื่อความอยู่รอด จนนำซึ่งการต่อสู้อย่างไม่อาจหลีกเลี่ยงได้
นักแสดง > นักแสดงหลัก

สตีเฟน โมเยอร์ รับบท รีด สตรัคเกอร์
เอมี่ แอคเคอร์ รับบท ไคตลิน สตรัคเกอร์
ฌอน เทล รับบท มาร์คอส เดียซ
นาตาลี อลีน ลินด์ รับบท ลอว์เรน สตรัคเกอร์
เพอร์ซี ไฮเนส-ไวต์ รับบท แอนดี้ สตรัคเกอร์
โคบี เบลล์ รับบท เจซ เทิร์นเนอร์
เจมี ชอง รับบท คลาริส ฟง / บลิงก์
แบลร์ เรดฟอร์ด รับบท จอห์น พราวด์สตาร์ / ธันเดอร์เบิร์ด
เอมมา ดูมอนต์ รับบท ลอร์ร่า เดน / พอลาริส
นักแสดง > นักแสดงสมทบ

เฮลี โลวิตต์ รับบท เซจ
โจ เนมเมอร์ส รับบท เอ็ด วีคส์
เจฟฟ์ ดาเนียล ฟิลลิปส์ รับบท เฟด
เจอร์เมน ริเวอร์ส รับบท ชัตเตอร์
การ์เร็ต ดิลลาฮันต์ รับบท ร็อดเดอร์ริค แคมป์เบลล์
เอเลน่า ซาไทน์ รับบท ซอนย่า ซิมอนสัน / ดรีมเมอร์
สไกเลอร์ ซามูเอลส์ รับบท สเต็ปฟอร์ด ค็อกคูส์
แหล่งข้อมูลอื่น

สงครามล่ามนุษย์กลายพันธุ์ ที่อินเทอร์เน็ตมูวีเดตาเบส
วัดศรีสำราญราษฎร์บำรุง

| วัดศรีสำราญราษฎร์บำรุง |
| --- | --- |

ชื่อสามัญ: วัดศรีสำราญราษฎร์บำรุง, วัดศรีสำราญ
ที่ตั้ง: เลขที่ 44 หมู่ที่ 12 ถนนเพชรเกษม ตำบลอ้อมน้อย อำเภอกระทุ่มแบน จังหวัดสมุทรสาคร 74130
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อพักต์
เจ้าอาวาส: พระครูสุนทรสาครกิจ
 สถานีย่อยพระพุทธศาสนา
วัดศรีสำราญราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 12 บ้านศรีสำราญ ตำบลอ้อมน้อย อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 22 ไร่ 1 งาน 90 ตารางวา ปัจจุบันมีเจ้าอาวาสคือ พระครูสุนทรสาครกิจ ซึ่งเป็นเจ้าอาวาสรูปที่ 5
วัดศรีสำราญราษฎร์บำรุงตั้งเมื่อ พ.ศ. 2473 มีผู้ใหญ่ศรี ศรีสำราญ และชาวบ้านร่วมกันถวายที่ดินเพื่อสร้างวัด โดยมีพระหรั่งเป็นผู้ดำเนินการและทำนุบำรุงวัด ได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531 เขตวิสุงคามสีมากว้าง 40 เมตร ยาว 40 เมตร จนถึงสมัยพระอาจารย์เติ่ง ได้ดำเนินการก่อสร้างต่อมา จนกระทั่งเมื่อพระอธิการศุกร์ได้รับการแต่งตั้งให้เป็นเจ้าอาวาส ท่านได้ริเริ่มสร้างอุโบสถเป็นอาคารไม้สัก และได้ผูกพัทธสีมาฝังลูกนิมิต
อาคารเสนาสนะประกอบด้วย อุโบสถ เป็นอาคารคอนกรีตเสริมเหล็ก กว้าง 12 เมตร ยาว 21.50 เมตร สร้างเมื่อ พ.ศ. 2520 ศาลาการเปรียญ เป็นอาคารคอนกรีตเสริมเหล็ก กว้าง 13 เมตร ยาว 51 เมตร สร้างเมื่อ พ.ศ. 2483 หอสวดมนต์ กว้าง 9.30 เมตร ยาว 28 เมตร สร้างเมื่อ พ.ศ. 2530 กุฏิสงฆ์ จำนวน 11 หลัง เป็นอาคารไม้ 1 หลัง ครึ่งตึกครึ่งไม้ 10 หลัง วิหาร เป็นอาคารคอนกรีตเสริมเหล็ก กว้าง 7 เมตร ยาว 12 เมตร สร้างเมื่อ พ.ศ. 2537 ศาลาอเนกประสงค์ เป็นอาคารคอนกรีตเสริมเหล็ก  กว้าง 9.50 เมตร ยาว 18 เมตร สร้างเมื่อ พ.ศ. 2538 ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก
วัดมีปูชนียวัตถุคือ หลวงพ่อพักตร์ เป็นพระประจำวัด มีงานนมัสการในวันที่ 26 เมษายน - 2 พฤษภาคม ของทุกปี และมีวัตถุมงคลที่สร้างโดยพระครูสุนทรสาครกิจอย่างเหรียญพระรัตนตรัยที่เชื่อว่ามีพลังพุทธคุณมีอิทธิฤทธิ์ผลักดันให้เกิดโชคลาภหรือหลุดพ้นจากโรคภัย
สภาพผสมเข้ากันได้

น้ำมันดีเซลไม่สามารถผสมเข้ากันได้กับน้ำ รูปแบบสีรุ้งเกิดจากการแทรกสอดทางแสง
สภาพผสมเข้ากันได้ เป็นคำที่ใช้ในทางเคมี เพื่ออธิบายสมบัติของของเหลวที่ผสมกันในทุกอัตราส่วน ทำให้เกิดสารละลายเนื้อเดียว ตามหลักการแล้ว สภาพผสมเข้ากันได้สามารถหมายถึงสารในสถานะอื่นก็ได้ (ของแข็งและแก๊ส) แต่จุดสนใจหลักอยู่ที่สภาพละลายได้ของของเหลวชนิดหนึ่ง ในของเหลวอีกชนิดหนึ่ง น้ำและเอทานอลเป็นตัวอย่างของสารที่สามารถผสมเข้ากันได้ในทุกอัตราส่วน
ในทางตรงข้าม สสารสองชนิดจะกล่าวว่าไม่สามารถผสมเข้ากันได้ ถ้าหากเมื่อผสมสารทั้งสองด้วยอัตราส่วนบางค่าแล้วไม่เกิดสารละลาย ตัวอย่างเช่น ไดเอทิลอีเทอร์เป็นสารที่ละลายได้ในน้ำพอสมควร แต่ตัวทำละลายทั้งสองไม่สามารถผสมเข้ากันได้ เนื่องจากไม่สามารถละลายได้ในทุกอัตราส่วน
วัดศรีสุนทร (จังหวัดภูเก็ต)

| วัดศรีสุนทร |
| --- | --- |


ชื่อสามัญ: วัดศรีสุนทร, วัดบ้านพอน
ที่ตั้ง: ตำบลศรีสุนทร อำเภอถลาง จังหวัดภูเก็ต
ประเภท: วัดราษฎร์
นิกาย: มหานิกาย
เจ้าอาวาส: พระครูสุนทรสิริวัฒน์ (จ้อย ญาณธโร)
 สถานีย่อยพระพุทธศาสนา
วัดศรีสุนทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสุนทร อำเภอถลาง จังหวัดภูเก็ต มีพื้นที่ประมาณ 22 ไร่ มีที่ธรณีสงฆ์ 3 แปลง เนื้อที่ 10 ไร่ 3 งาน 20 ตารางวา
วัดศรีสุนทร เดิมชื่อ วัดบ้านพอน สร้างขึ้นเมื่อวันที่ 21 เมษายน พ.ศ. 2335 ด้านการศึกษา ทางวัดจัดให้มีการเรียนการสอนพระปริยัติธรรมเริ่มมาตั้งแต่ พ.ศ. 2469 นอกจากนี้ยังจัดให้มีห้องสมุดบริการประชาชน หน่วยฌาปนกิจสงเคราะห์  และโรงเรียนวัดศรีสุนทร วัดได้รับพระราชทานวิสุงคามสีมา เมื่อวันที่ 22 พฤศจิกายน พ.ศ. 2531
อาคารเสนาสนะต่าง ๆ  ได้แก่ อุโบสถกว้าง 6 เมตร ยาว 12 เมตร แบบโบราณมีฝาผนังเต็มเพียงด้านหลังด้านเดียว อีกสามด้านมีเพียงครึ่งเดียว ศาลาการเปรียญกว้าง 16 เมตร ยาว 36 เมตรสร้างเมื่อ พ.ศ. 2519 เป็นอาคารคอนกรีตเสริมเหล็กสองชั้น กุฏิสงฆ์ จำนวน 23 หลัง เป็นอาคารไม้และครึ่งตึกครึ่งไม้สองชั้น ปูชนียวัตถุมีพระประธานในอุโบสถ
สถานีเสียงประชาชนแห่งประเทศไทย

สถานีเสียงประชาชนแห่งประเทศไทย เป็นสถานีวิทยุซึ่งพรรคคอมมิวนิสต์แห่งประเทศไทย ใช้เป็นกระบอกเสียงในการเผยแพร่ข่าวสารและแนวคิดอุดมการณ์คอมมิวนิสต์  สถานีนี้ใช้ความถื่คลื่นสั้น (short wave)ในการส่งออกอากาศ รับฟังได้ชัดเจนทั่วประเทศไทย  เริ่มส่งกระจายเสียงประมาณปี พ.ศ. 2508 ระยะแรกส่งสัญญาณจากกรุงฮานอย ประเทศเวียดนามเหนือ (ประเทศเวียดนามในปัจจุบัน) ก่อนจะย้ายไปส่งสัญญาณที่เมืองคุนหมิง ประเทศจีน ในปี พ.ศ. 2508 จนกระทั่งวันที่ 11 กรกฎาคม พ.ศ. 2522 มีการเจรจาความสัมพันธ์ทางการทูตระหว่างไทยกับจีน พรรคคอมมิวนิสต์จีน โดยไทยได้ขอให้สถานีวิทยุดังกล่าวในจีน หยุดส่งกระจายเสียงเพื่อแลกกับการที่ไทยยอมให้จีนส่งอาวุธผ่านไทยไปให้เขมรแดงสู้กับเวียดนามที่เข้ามายึดกัมพูชาการ ทำให้พรรคคอมมิวนิสต์แห่งประเทศไทย ต้องจัดตั้งสถานีวิทยุขี้นมา และส่งกระจายเสียงโดยใช้สถานีส่งต่างๆ เช่น ผาจิ จังหวัดพะเยา ภูหินร่องกล้า จังหวัดพิษณุโลก ฯลฯ  ส่งได้ไม่กี่เดือน ก็ถูกทหารไทยบุกยึดเครื่องส่ง เป็นการยุติบทบาทของสถานีเสียงประชาชนแห่งประเทศไทย
แหล่งข้อมูล

บทเพลงต่างๆที่ออกอากาศทางสถานีเสียงประชาชนแห่งประเทศไทย
สตีเฟน เครน

สตีเฟน เครน(Stephen Crane)
สตีเฟน เครน (Stephen Crane - 1 พฤศจิกายน ค.ศ. 1871 – 5 มิถุนายน ค.ศ. 1900) นักเขียนชาวอเมริกันผู้เสียชีวิตด้วยวัณโรคและมาลาเรียตั้งแต่อายุเพียง 28 ปี เป็นนักเขียนที่ผลงานซึ่งเป็นที่รู้จักกันดีได้แก่เรื่อง Red badge of courage (ค.ศ. 1895) อันนำชื่อเสียงในระดับนานาชาติมาให้แก่เขา  นิยายเรื่องนี้เล่าถึงชีวิตของทหารธรรมดาคนหนึ่งในช่วงสงครามกลางเมือง และเครนเขียนขึ้นก่อนที่เขาจะได้สัมผัสการสู้รบจากประสบการณ์จริงในการเป็นผู้สื่อข่าวสงครามในกรีซ คิวบา เท็กซัส และเม็กซิโก  เครนเป็นลูกคนที่สิบสี่ บิดาเป็นพระนิกายเมทอดิสต์ เมื่ออายุเพียง 16 ปี เขาก็เริ่มเขียนคอลัมน์ลงใน New York Tribune ก่อนที่นิยายเรื่องที่สองจะประสบความสำเร็จ เครนใช้ชีวิตสนุกสนานเยี่ยงนักเขียนและนักหนังสือพิมพ์อิสระ  สองปีก่อนเสียชีวิต เขาได้ไปลงหลักปักฐานที่ประเทศอังกฤษ โดยคบหาเป็นเพื่อนกับโจเซฟ คอนราด เฮนรี เจมส์ และเอช. จี. เวลส์  ผลงานของเครนนับเป็นการนำเสนอความสมจริงให้วรรณกรรมอเมริกัน “อย่างไรก็ตาม ความแปลกใหม่ในด้านเทคนิคและลีลา และการใช้สัญลักษณ์ทำให้ผลงานที่ยอดเยี่ยมของเขาเด่นในด้านความโรแมนติกมากกว่าความเป็นธรรมชาติ” (จาก Online Literature)
คำคม Every sin is the result of collaboration. (บาปทั้งหลายเป็นผลจากการร่วมมือ)
ผลงานด้านกวี

งานกวีของสตีเฟน เครน มีสองเล่ม คือ
The Black Riders and Other Lines (ค.ศ. 1895)
War is Kind and Other Lines (ค.ศ. 1899)
บทกลอนของเขาจะสั้นๆ ไม่มีชื่อ ไม่ลงสัมผัส ไม่มีกฎเกณฑ์  ต่อไปนี้ คือบทกวีสองบทที่มีชื่อเสียงเป็นที่รู้จัดมากที่สุดของเขา
แหล่งข้อมูลอื่น

กลุ่มผู้เชี่ยวชาญเรื่องสตีเฟน เครน - The Stephen Crane Society (ภาษาอังกฤษ)
เรื่องสั้น A Dark Brown Dog เก็บถาวร 2012-06-16 ที่ เวย์แบ็กแมชชีน (ภาษาอังกฤษ)
ผลงานกวี The Black Rider and Other Lines (ภาษาอังกฤษ)
ผลงานกวี  War is Kind and Other Lines (ภาษาอังกฤษ)
วิเคราะห์งานเขียนเรื่อง "The Bride Comes to Yellow Sky" (ภาษาอังกฤษ)
แหล่งข้อมูลอื่น > ผลงานที่แปลเป็นภาษาไทย

ใต้พันธนาการ (Manacled) เก็บถาวร 2005-02-09 ที่ เวย์แบ็กแมชชีน ละคร "สมจริง"
เจ้าสาวผู้มาเยือนเยลโลสกาย (The bride comes to Yellow Sky) เก็บถาวร 2006-05-27 ที่ เวย์แบ็กแมชชีน นายอำเภอ จอมอันธพาล  ปืน และ...เจ้าสาว?
สายริชมอนด์–วอร์มสปริงส์/เซาท์ฟรีมอนต์

| สายริชมอนด์–วอร์มสปริงส์/เซาท์ฟรีมอนต์ |
| --- | --- |

ข้อมูลทั่วไป
ที่ตั้ง: อีสต์เบย์ ย่านอ่าวซานฟรานซิสโก
ปลายทาง: ริชมอนด์ วอร์มสปริงส์
จำนวนสถานี: 19 (กำลังก่อสร้าง 2)
การดำเนินงาน
รูปแบบ: ระบบขนส่งมวลชนเร็ว
ระบบ: ระบบขนส่งมวลชนอ่าวซานฟรานซิสโก
ประวัติ
เปิดเมื่อ: 11 กันยายน ค.ศ. 1972 (1972-09-11)
ข้อมูลทางเทคนิค
ระยะทาง: 41 ไมล์ (66 กิโลเมตร)
รางกว้าง: 5 ft 6 in (1,676 mm)
ระบบจ่ายไฟ: รางที่สาม 1000 โวลต์ ไฟฟ้ากระแสตรง
ความเร็ว: 70 mph (110 km/h)
สายริชมอนด์–วอร์มสปริงส์/เซาท์ฟรีมอนต์ (ชื่อเดิม สายริชมอนด์–ฟรีมอนต์) เป็นเส้นทางหนึ่งของระบบขนส่งมวลชนในพื้นที่อ่าวซานฟรานซิสโก เริ่มต้นที่สถานีวอร์มสปริงส์/เซาท์ฟรีมอนต์ สิ้นสุดที่สถานีริชมอนด์ รวมทั้งสิ้น 19 สถานี โดยในบางช่วงของเส้นทางจะแบ่งใช้งานร่วมกับสายที่เหลืออีก 4 สาย
สีประจำเส้นทางคือสีส้ม และอีเบอาร์ทีเรียกชื่อสายนี้ว่า สายสีส้ม
สลัดหลวงพระบาง

| --- | --- |
แหล่งกำเนิด: ลาว
ส่วนผสมหลัก: ผักน้ำนำมายำรวมกับผักอื่นๆ
 ตำราอาหาร: สลัดหลวงพระบาง
สลัดหลวงพระบาง เป็นอาหารลาวที่เป็นเอกลักษณ์ของหลวงพระบาง ได้รับอิทธิพลจากอาหารฝรั่งเศส เครื่องปรุงหลักคือผักน้ำ ซึ่งคาดว่าชาวฝรั่งเศสนำมาปลูกในลาว นำมายำรวมกับมะเขือเทศ แตงกวา ผักกาดหอม ผักชี ไข่ต้ม ถั่วลิสง หอมเจียว กระเทียมเจียว หมูสับรวน น้ำสลัดทำจากน้ำมันสลัด น้ำมะนาว น้ำปลา ซีอิ๊วขาว น้ำตาลทราย เติมไข่แดงบดเพื่อให้ข้น
สถานีเอื้อน อนามัย

สถานีเอื้อนอนามัย
สถานีกาชาดที่ 8 เพชรบุรี (เอื้อนอนามัย) หรือ สถานีเอื้อน อนามัย เป็นสถานพยาบาลแห่งแรกของจังหวัดเพชรบุรี สังกัดสภากาชาดไทย ตั้งอยู่ที่ถนนอนามัย-มาตยาวงษ์ ตำบลท่าราบ อำเภอเมืองเพชรบุรี
ประวัติ

ในปี พ.ศ. 2472 ได้เกิดโรคอหิวาตกโรคระบาดขึ้นที่จังหวัดเพชรบุรี และยังไม่มีสถานพยาบาลใด ๆ ในจังหวัดเพชรบุรีในขณะนั้น อำมาตย์เอก พระยาสุรพันธเสนี (อิ้น บุนนาค) อดีตผู้ว่าราชการจังหวัดเพชรบุรี ซึ่งเป็นอุปนายกสภากาชาดสยามในสมัยนั้น ได้นำเรื่องการสร้างสถานีอนามัยไปปรึกษากับเจ้าจอมมารดาอ่อน บุนนาค ในรัชกาลที่ 5 และเป็นพี่สาวผู้ดูแลกองมรดกของเจ้าจอมเอื้อน บุนนาค ท่านเห็นพ้องด้วย จึงได้นำส่งเงินในกองมรดกของเจ้าจอมเอื้อน บุนนาค หนึ่งในเจ้าจอมก๊กออ ซื่งเป็นธิดาของเจ้าพระยาสุรพันธ์พิสุทธิ์ (เทศ บุนนาค) เจ้าเมืองเพชรบุรี กับท่านผู้หญิงอู่ บุนนาค จำนวน 10,000 บาท ให้แก่สภากาชาดสยาม (สภากาชาดไทย) เพื่อสร้างสถานีอนามัยขึ้นในจังหวัดเพชรบุรี  เรียกชื่อว่า "สถานีเอื้อน อนามัย" มีที่ตั้งอยู่เลขที่ 91 ถนนมาตยาวงษ์ ตำบลท่าราบ อำเภอคลองกระแชง (ปัจจุบันคือ อำเภอเมืองเพชรบุรี) จังหวัดเพชรบุรี)
สถานีกาชาดที่ 8 จังหวัดเพชรบุรี (หรือเอื้อนอนามัย) เป็นอาคารก่ออิฐถือปูน 2 ชั้น ชั้นบนเป็นที่พักเจ้าหน้าที่ ชั้นล่างเป็นสำนักงาน ด้านหลังเป็นเรือนไม้ชั้นเดียว ใช้เป็นที่ประกอบอาหารและที่พักคนงาน
บริเวณของสถานีกาชาดที่ 8 มีเนื้อที่ทั้งหมด 278 ตารางวา เป็นที่ดินของพระคลังข้างที่ (ทรัพย์สินส่วนพระมหากษัตริย์) 248 ตารางวา และที่ดินของสภากาชาดสยาม 30 ตารางวา (คุณหญิงทิพย์ สุรพันธ์เสนีย์ และขุนสกลภักดีบริจาคให้)
พ.ศ. 2517 เรือนไม้ทรุดโทรมมากจึงรื้อของเดิมออกสร้างเป็นอาคารคอนกรีตชั้นเดียวแทน เรือนไม้ 2 หลัง เดิมใช้เป็นที่ประกอบอาหาร ห้องอาหารและที่พักคนงานด้วยเงินสภากาชาดไทย
พ.ศ. 2521 สร้างอาคารอเนกประสงค์และปรับปรุงซ่อมแซมอาคารทำการใหม่
พ.ศ. 2528 สถานีกาชาดได้งบประมาณจากสภากาชาดไทย สร้างอาคารใหม่เพิ่มขึ้นด้านหลังอีก 1 หลัง เป็นอาคารคอนกรีตเสริมเหล็ก 3 ชั้น ชั้นล่างเป็นคลังพัสดุสำรองในการบรรเทาทุกข์ ชั้น 2 เป็นห้องประชุม ชั้น 3 เป็นที่พัก สร้างด้วยเงินงบประมาณ เป็นเงิน 6,900,000 บาท (หกล้านเก้าแสนบาทถ้วน)
พ.ศ. 2548 ได้งบประมาณจากเงินบริจาคของสถานีกาชาดสร้างห้องตรวจสุขภาพเด็กดี ขนาด 18 ตารางเมตร
ดูเพิ่ม

โรงพยาบาลจุฬาลงกรณ์
สภากาชาดไทย
สภาพเปล่งรังสี

ระวังสับสนกับ ความเปล่งรังสี
สภาพเปล่งรังสี (emissivity) คืออัตราส่วนของพลังงานแสงที่ปล่อยออกมาจากวัตถุในรูปของ การแผ่รังสีความร้อน (ค่าความแผ่รังสี) ต่อพลังงานแสงที่ปล่อยออกมาจากวัตถุดำที่มีอุณหภูมิเท่ากัน (การแผ่รังสีของวัตถุสีดำ) เป็นปริมาณไร้มิติที่มีค่าอยู่ระหว่าง 0 ถึง 1 ค่าจะแตกต่างกันไปขึ้นอยู่กับสารและความยาวคลื่นของแสง
ตามกฎของเคียร์ชฮ็อฟ ค่าการแผ่รังสี ε จะมีค่าเท่ากับอัตราการดูดกลืนแสง α:
นอกจากนี้ จากกฎทรงพลังงาน เมื่อแสงที่มีความยาวคลื่นหนึ่งตกกระทบวัตถุ ผลรวมของความสะท้อน ρ ความส่งผ่าน τ และอัตราการดูดกลืน α จะเป็น 1:
ถ้าวัตถุมีความหนาเพียงพอ ค่าความส่งผ่าน τ จะกลายเป็น 0 แล้ว
จากกฎของเคียร์ชฮ็อฟข้างต้นสำหรับสมการนี้ ได้ว่า
นั่นคือ ถ้าค่าสภาพเปล่งรังสี ε สูง ค่าความสะท้อนก็จะต่ำ ในทางกลับกัน หากค่าการแผ่รังสี ε มีค่าน้อย ค่าความสะท้อนก็จะมาก ดังนั้นจะเห็นได้ว่าเพื่อให้สะท้อนแสงได้มากที่สุด ควรคลุมพื้นผิวของวัตถุด้วยวัสดุที่มีค่าการแผ่รังสีต่ำ
ตัวอย่างเช่น เสื้อผ้ากันความร้อนที่นักผจญเพลิงสวมใส่จะถูกเคลือบด้วยโลหะ เนื่องจากโลหะมีค่าสภาพเปล่งรังสี (ความสะท้อนสูง) ในหลายช่วงความยาวคลื่น ช่วยปกป้องร่างกายของนักผจญเพลิงจากอุณหภูมิสูงโดยการสะท้อนรังสีความร้อนที่ปล่อยออกมาจากวัตถุร้อน
ตัวอย่างค่า

สำหรับวัสดุแต่ละชนิด ค่าสภาพเปล่งรังสี ε เป็นดังนี้:
อลูมิเนียม 0.02-0.1
เหล็ก (พื้นผิวออกซิไดซ์) 0.5-0.9
ยาง 0.95
เซรามิก 0.95
ศรีสะเกษ ศ.รุ่งวิสัย

| ศรีสะเกษ ศ> รุ่งวิสัย |
| --- | --- |
เกิด: วิศักดิ์ศิลป์ วังเอก 8 ธันวาคม พ.ศ. 2529 (37 ปี) อำเภออุทุมพรพิสัย จังหวัดศรีสะเกษ ประเทศไทย
สถิติ
น้ำหนัก: ซูเปอร์ฟลายเวท
ส่วนสูง: 5 ft 3 in (160 cm)
รูปแบบการชก: เซาท์พอว์
 
ศรีสะเกษ ศ.รุ่งวิสัย หรือ ศรีสะเกษ นครหลวงโปรโมชั่น มีชื่อจริงว่า สิบตำรวจตรี วิศักดิ์ศิลป์ วังเอก เป็นอดีตแชมป์โลกของสภามวยโลก (WBC) ชาวไทยในรุ่นซูเปอร์ฟลายเวท (115 ปอนด์) 2 สมัย ในกลางปี พ.ศ. 2560 เว็บไซต์บ็อกเรกดอตคอมได้ยกให้เป็นนักมวยชาวเอเชียอันดับ 1 และเป็นนักมวยอันดับ 5 ของโลก เมื่อเทียบกันรุ่นต่อรุ่น อีกทั้งยังได้รับการยอมรับจากเดอะริงให้เป็นแชมป์โลกในรุ่นเดียวกัน